ရွှေဂူကြီးစေတီတော် (တောင်ငူမြို့)

ရွှေဂူကြီးစေတီတော်သည် တောင်ငူမြို့၊ ပန်းလှိုင်ရပ်ရှိ စေတီတော်တစ်ဆူ ဖြစ်သည်။ သမိုင်းကြောင်း စေတီတော်သည် သီရိဓမ္မအသောကမင်းကြီး တည်ထားကိုးကွယ်ခဲ့သဖြင့် တောင်ငူမြို့ မပေါ်ပေါက်မီကပင် ရှီနေပြီးဟု မှတ်ယူကြ၏။ ပြုပြင်မွမ်းမံမှုများ စေတီတော်ကို သက္ကရာဇ် ၆၄၁ ခုနှစ်တွင် တောင်ငူ၌ နန်းတက်ခဲ့သည့် သဝန်မင်းကြီးသည် ပြုပြင်ခဲ့သည်။ သက္ကရာဇ် ၆၈၇ ခုနှစ်တွင် နန်းတက်သည့် ကရင်ဘမင်းသည်လည်း ပြုပြင်ခဲ့သည်။ သက္ကရာဇ် ၁၃၁၃ ခုနှစ်တွင် နှစ်ကာလရှည်ကြာသဖြင့် ပြိုပျက်နေသည့် စေတီတော်ကို ရန်ကုန်မြို့၊ ကြည့်မြင်တိုင်၊ ညောင်ပင်တန်းရပ်မှ ဦးစံဖေနှင့် ညီတော်စပ်သူ ဦးညီပုတို့သည် အုတ်မြစ်ချကာ တည်ခဲ့သည်။ ထို့ပြင် သီဟိုဠ်မှ ဝန်ကြီးချုပ်ဦးနု သယ်ဆောင်လာခဲ့သည့် ဓာတ်တော်များကို ဌာပနာခဲ့ကြသည်။ ထီးတော်တင်ပွဲကို သက္ကရာဇ် ၁၃၁၄ ခုနှစ်၊ ကဆုန်လဆုတ် ၂ ရက်နေ့တွင် ပြုလုပ်ခဲ့သည်။ ကိုးကား ကဏ္ဍ:မြန်မာနိုင်ငံရှိ စေတီပုထိုးများ